**გურჯაანის მუნიციპალიტეტის სივრცითი დაგეგმარების გეგმის კონცეფციისა და ქალაქ გურჯაანის ცენტრალური ნაწილის განაშენიანების გეგმის კონცეფციის საჯარო განხილვა**

სსიპ სივრცითი და ქალაქთმშენებლობითი განვითარების სააგენტოში, შპს „სტუდია 21“- ის მიერ წარმოდეგნილ იქნა გურჯაანის მუნიციპალიტეტის სივრცითი დაგეგმარების გეგმის კონცეფცია და ქალაქ გურჯაანის ცენტრალური ნაწილის განაშენიანების გეგმის კონცეფცია, რომელიც შემუშავდა სსიპ სივრცითი და ქალაქთმშენებლობითი განვითარების სააგენტოსა და შპს „სტუდია 21“ -ს შორის 2022 წლის 8 სექტემბერს გაფორმებული სახელმწიფო შესყიდვის შესახებ N021-2022 ხელშეკრულების საფუძველზე (CNT220000030)

დაგეგმვის მიზანია, დასახლების მდგრადი განვითარებისა და საზოგადოების კეთილდღეობის ხელშეწყობა, ღირსეული, უსაფრთხო გარემოს შექმნა და განვითარება.

გურჯაანის მუნიციპალიტეტის სივრცითი განვითერების მიზნით ჩატარდა ქალაქგეგმარებითი, სოფლის მეურნეობის, ტრანსპორტის, საინჟინრო ინფრასტრუქტურისა და ეკონომიკის მიმართულებით კვლევები, რომლის ანალიზის საფუძველზეც თითოეული ამ მიმართულებიდან გამოიყო არსებული ძირითადი პრობლემები და დაისახა ამ პრობლემების

გადაჭრის შესაძლებლობები/ღონისძიებები, შემუშავდა კონკრეტული მიზნები და ამოცანები, რომელიც წარმოდგენილია კონცეფციის სამოქმედო გეგმაში.

„სივრცის დაგეგმარებისა და ქალაქთმშენებლობითი გეგმების შემუშავების წესის შესახებ„ საქართველოს მთავრობის 2019 წლის 3 ივნისის N260 დადგენილებით დამტკიცებული წესის მე -17 მუხლის მე -4 და მე - 5 პუნქტების შესაბამისად, აღნიშნული პროექტი ექვემდებარება საჯარო განხილვის პროცედურებს.

გეგმის კონცეფციის პროექტის საჯარო განხილვა დაიგეგმა 2023 წლის 27 დეკემბერს, 12:00 საათზე, მისამართი: ქ. გურჯაანის ტექნოპარკი, მერაბ კოსტავას ქუჩა №63.

საჯარო განხილვის დროს ხელმისაწვდომი იქნება გურჯაანის მუნიციპალიტეტის სივრცითი დაგეგმარებისა ქალაქ გურჯაანის ცენტრალური ნაწილის განაშენიანების გეგმის კონცეფციები  ელექტრონულ ფორმატში და მატერიალური სახით.

განხილვაზე დასწრება, მასში მონაწილეობის, ასევე, შენიშვნებისა და მოსაზრებების წარდგენის უფლება აქვს ნებისმიერ დაინტერესებულ საზოგადოებას. წერილობითი შენიშვნებისა და მოსაზრებების წარდგენა შესაძლებელი იქნება საჯარო განხილვის ჩატარებიდან 15 სამუშაო დღის ვადაში, სსიპ - სივრცითი და ქალაქთმშენებლობითი განვითარების სააგენტოში, შემდეგ მისამართზე - ქალაქი თბილისი, დავით აღმაშენებლის გამზირი №154 ან ელექტრონული ფოსტის მისამართზე: sajaro.gankhilvebi@suda.gov.ge; და გურჯაანის მუნიციპალიტეტის მერიაში, მისამართი: ნონეშვილის გამზირი N13

ზემოაღნიშნული დოკუმენტაცია შეგიძლიათ იხილოთ შემდეგ ბმულებზე:

<https://drive.google.com/drive/u/0/folders/1X1FiAmuNInLCD7QvjGxBwGuJg_4h7gXs>

<https://drive.google.com/drive/u/0/folders/1unTu_XclW4mPCRMBpWkwBWC_iSaN0qKH>